b'\n_START_ARTICLE_\nGr\xc3\xa6nsesten\n_START_PARAGRAPH_\nEn gr\xc3\xa6nsesten eller en gr\xc3\xa6nsem\xc3\xa6rke er et tegn, nemlig en specielt udformet skelp\xc3\xa6l, som viser omr\xc3\xa5dets gr\xc3\xa6nse mod et andet omr\xc3\xa5de._NEWLINE_Gr\xc3\xa6nsen mellem Danmark og Tyskland er for eksempel markeret med 280 nummererede gr\xc3\xa6nsesten tv\xc3\xa6rs over Slesvig, med nr. 1 ved Skomagerhus og nr. 280 p\xc3\xa5 Det Fremskudte Dige i Vadehavet. \xc3\x98verst p\xc3\xa5 hver gr\xc3\xa6nsesten er den n\xc3\xb8jagtige gr\xc3\xa6nselinje indhugget i granitten. Mod nord er der p\xc3\xa5 stenene indhugget et D for Danmark og mod syd DRP for Deutsches Reich Preussen.'